Ժորժե Ջանինի Տավարեշ Սեմեդու

Ժորժե Ջանինի Տավարես Սևեդո (, ), ֆուտբոլիստ Կաբո Վերդեից, «Ալ Ահլի» ակումբի և Կաբո Վերդեի հավաքականի հարձակվող։

Ակումբային կարիերա 
Ջանինին ծնվել է Կաբո Վերդեում և տասնութ տարեկանում տեղափոխվել է Պորտուգալիա։ Ելույթներն սկսել է տարածաշրջանային լիգաներից մեկում և երկու մրցաշրջանի ընթացքում խփել 50 գոլ։ 2009 թվականին հրավիրվել է բարձրագույն դիվիզիոնի «Ունիան Լեյրիա» ակումբ։ Օգոստոսի 21-ին կայացած «Պասուշ դե Ֆերեյրա» ակումբի դեմ խաղում Ջանինին կատարել է նորամուտը Սանգրիշ լիգայում։ Հոկտեմբերի 30-ին Ջանինին «Վիտորիա Սետուբալ» ակումբի դեմ խաղում խփել է իր առաջին գոլը թիմում։ Մրցաշրջանի ավարտին Ջանինին պայմանավորվածություն է ձեռք բերել Լիսաբոնի «Բենֆիկա» ակումբի պահեստային կազմի հետ հետ, բայց երկու խաղ հետո վարձավճարով ուղարկվել է «Օլյանենսե»։

Մրցաշրջանի ավարտին Ջանինին խզել է պայմանագիրը «Բենֆիկայի» պահեստային կազմի հետ և տեղափոխվել «Նասիոնալ»։ 2013 թվականի օգոստոսի 17-ին կայացած «Էշտորիլի» դեմ խաղում կատարել է նորամուտը նոր ակումբում։ Այդ խաղում նա խփել է իր առաջին գոլը նոր ակումբում։ 2014 թվականի ամռանը Ջանինին տեղափոխվել է մեքսիկական «Սանտոս Լագունա»։ Տրանսֆերի արժեքը կազմել է 2 մլն եվրո։ Հուլիսի 20-ին՝ «Վերակրուսի» դեմ խաղում նա կատարել է նորամուտը MX լիգայում՝ հանդիպման վերջում փոխարինելով Խավիեր Օրոսկոյին։ Օգոստոսի 10-ին Ջանինին «Կերետարո» ակումբի դեմ խաղում խփել է իր առաջին գոլը «Սանտոսի» կազմում։ 2015 թվականին նա օգնել է թիմին հաղթել առաջնությունում։

2015/2016 ԿՈՆԿԱԿԱՖ չեմպիոնների լիգայի՝ Տրինիդադ և Տոբագոյի «Դաբլ Յու Կոնեկշն», Կոստա Ռիկայի «Սապրիսա» և ամերիկյան «Լոս Անջելես Գալաքսի» ակումբների դեմ խաղերում Ջանինին խփել է չորս գոլ։ 2018 թվականին Ջանինին դարձել է լավագույն ռմբարկու և ակումբին օգնել հաղթել առաջնությունում։ Լոբոս ԲՈՒԱՊ և «Լեոն» ակումբների դեմ խաղերում ձևակերպել է մեկական հեթ-տրիկ։

2018 թվականի ամռանը Ջանինին տեղափոխվել է Սաուդյան Արաբիայի «Ալ Ահլի» ակումբ։ Սեպտեմբերի 1-ին՝ «Ալ Տաավուն» ակումբի դեմ խաղում կատարել է նորամուտը Սաուդյան Արաբիայի առաջնությունում։ Սեպտեմբերի 14-ին՝ «Ուհուդ» ակումբի դեմ խաղում Ջանինին խփել է իր առաջին գոլը «Ալ Ահլիի» կազմում։

Միջազգային կարիերա 
2012 թվականի հունիսի 2-ին Սիերա Լեոնեի դեմ ընկերական խաղում Ջանինին կատարել է նորամուտը Կաբո Վերդեի հավաքականում։ Հունիսի 16-ին՝ Աֆրիկայի գավաթի խաղարկության նախընտարական փուլի՝ Մադագասկարի հավաքականի դեմ խաղում Ջանինին խփել է իր առաջին գոլն ազգային հավաքականի կազմում։

Որակավորման փուլում Ջանինին աչքի է ընկել հինգ գոլով և 2013 թվականին մեկնել է ՀԱՀ՝ մասնակցելու Աֆրիկյան ազգերի գավաթի խաղարկությանը։ Մրցաշարի ընթացքում նա մասնակցել է Անգոլայի և Գանայի հավաքականների դեմ խաղերին։

2015 թվականին Ջանինին երկրորդ անգամ մասնակցել է Աֆրիկայի գավաթի խաղարկությանը։ Հասարակածային Գվինեայում անցկացված մրցաշարում նա մասնակցել է Թունիսի և Զամբիայի հավաքականների դեմ խաղերին։

Գոլերն ազգային հավաքականում

Ձեռքբերումներ 
Թիմային
 «Սանտոս Լագունա»
  Մեքսիկայի չեմպիոն – Կլաուսուրա 2015
  Մեքսիկայի չեմպիոն –Կլաուսուրա 2018

Անհատական
 Մեքսիկայի առաջնության լավագույն ռմբարկու – Կլաուսուրա 2018

Ծանոթագրություններ

Արտաքին հղումներ 
 
 Stats and profile at Zerozero
 Stats at ForaDeJogo 
 
 

Կաբո Վերդեի ֆուտբոլիստներ
Ֆուտբոլի հարձակվողներ